Diari Oficial de la Generalitat Valenciana


Sumari del DOGV 9402, del 10-08-2022 (2022/7529)

RESOLUCIÓ de 6 de juliol de 2022, de la Conselleria d'Hisenda i Model Econòmic, per la qual s'autoritza una generació de crèdit per a majors ingressos finalistes dels previstos, procedents del Servei Públic d'Ocupació Estatal, en el marc del Pla de recuperació, transformació i resiliència del Govern d'Espanya, per import de 6.626.362 euros. Expedient 21.003/22-096.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9402

Data del DOGV
:   10-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7529


Data del document
:   06-07-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 6 de juliol de 2022, de la Conselleria d'Hisenda i Model Econòmic, per la qual s'autoritza una generació de crèdit per a majors ingressos finalistes dels previstos, procedents del Servei Públic d'Ocupació Estatal, en el marc del Pla de recuperació, transformació i resiliència del Govern d'Espanya, per import de 6.626.362 euros. Expedient 21.003/22-096. [2022/7529]  
La Conferència Sectorial d'Ocupació i Assumptes laborals, en la reunió de data 6 d'abril de 2022, va aprovar els criteris de distribució territorial i la distribució resultant de la seua aplicació, respecte als crèdits de l'exercici 2022 per a finançar els projectes i actuacions en el marc dels components 19, «Pla Nacional de Competències Digitals», i 23, «Noves Polítiques Públiques per a un mercat de treball dinàmic, resilient i inclusiu», del Pla de recuperació, transformació i resiliència», finançats pel Mecanisme de Recuperació i Resiliència (MRR), als quals es va donar publicitat per l'Ordre TES/440/2022, de 17 de maig. Entre els imports assignats a la Comunitat Valenciana en la distribució dels crèdits finançats pel MRR i recollits en el pressupost del Servei Públic d'Ocupació Estatal, s'inclouen 6.626.362 euros, que formen part del component 23, inversió 1 «Ocupació Jove» per al Programa d'Investigació (INVESTIGO).  
Aquest programa, que té per finalitat donar suport a la contractació de joves investigadors en centres d'investigació radicats a la Comunitat Valenciana, és executat per la Conselleria d'Innovació, Universitats, Ciència i Societat Digital, amb càrrec a la línia de subvenció de concurrència competitiva S8752, «Programa Investigo Comunitat Valenciana», de l'annex de transferències i subvencions de capital del programa 542.99, MRR Transformació Digital, Ciència i Investigació, amb una dotació inicial de 9.781.770 euros que corresponen igualment a transferències del MRR per a aquest mateix programa, però a l'import que es va assignar en el passat exercici 2021. Segons indica la citada Conselleria les ajudes ja van ser convocades per tramitació anticipada per la Resolució de 20 de desembre de 2021, en la qual es preveia la possibilitat d'ampliar la dotació econòmica per a les subvencions, si concorria alguns dels supòsits previstos en l'article 11 del Decret 77/2019, del Consell, que regula el procediment de gestió del pressupost de la Generalitat, entre els quals s'inclou l'increment de crèdit per generació.  
Per tractar-se d'ingressos finalistes no previstos inicialment i a fi de dur a terme les actuacions per a les quals es transfereixen els fons, per part de la Conselleria d'Innovació, Universitats, Ciència i Societat Digital, es proposa generar crèdits en el capítol 7 «Transferències de capital» del programa 542.99, per import dels 6.626.362 euros a què que ascendeix l'assignació 2022 per al Programa Investigo, que permeten incrementar la dotació de la línia S8752, a fi de donar cobertura a la gran quantitat de sol·licituds rebudes i incrementar el nombre de contractacions.  
  
D'altra banda, atés l'origen dels fons que financen el Programa Investigo CV, que, si bé es tracta de transferències del Mecanisme de Recuperació i Resiliència, no ho són de l'Administració General de l'Estat, com figuraven en el pressupost inicial, sinó del Servei Públic d'Ocupació Estatal, escau de manera simultània a la generació, modificar la imputació de la previsió inicial en aquests, per a fer-ho al subconcepte 702.90, «Transferències de capital d'organismes autònoms de l'Estat MRR».  
A aquest efecte i en virtut del que es disposa en l'article 19 del Decrets llei 6/2021, del Consell, en l'article 50 de la Llei 1/2015, d'hisenda pública, sector públic instrumental i subvencions, i en els articles 21, 24 de la Llei 8/2021, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar les següents modificacions en el pressupost d'ingressos que suposen:  
a) Modificar el subconcepte d'imputació dels 9.781.770 euros d'ingressos del MRR, que en el pressupost inicial financen el Programa Investigo Comunitat Valenciana, línia S8752, que no corresponen al 701.90, sinó al 702.90, per tractar-se de transferències d'organismes autònoms de l'Estat.  
b) Generar crèdits en el pressupost d'ingressos aplicació 702.90, «Transferència del capital d'organismes autònoms de l'Estat. MRR», per import de 6.626.362 euros.  
  
Segon  
Autoritzar una generació de crèdit en el pressupost de despeses en l'aplicació 07.56.89.8922.222.11.6 per import de 6.626.362 euros, per a incrementar la dotació de la línia de subvenció de concurrència competitiva S8752, «Programa Investigo Comunitat Valenciana», d'acord amb el detall següent:  
  
Tercer  
Conseqüència de l'import generat, i de la imputació d'ingressos atenent l'àrea competencial des de la qual es transfereixen, es modifica en la FP3 del programa 542.99 MRR Transformació Digital, Ciència i Investigació, les dades relatives a les transferències de capital del MRR, queden establides en els termes següents:  
  
Codi Ingrés Origen/Destinació del finançament Cap. Línia Import  
701.91 Transferències finalistes de l'Estat. Àrea Educació i Formació Professional MRR     6.000.010,00  
 Reforma institucional i enfortiment de les capacitats del sistema nacional de ciència, tecnologia i innovació 7 S8742 6.000.010,00  
701.94 Transferències finalistes de l'Estat. Àrea d'Assumptes Econòmics i Transformació Digital     78.356.750,00  
 Connectivitat digital, impuls de la ciberseguretat i desplegament del 5G 7 S8741 3.870.780,00  
 Connectivitat digital, impuls de la ciberseguretat i desplegament del 5G 7 S8746 2.446.760,00  
 Connectivitat digital, impuls de la ciberseguretat i desplegament del 5G 7 S8749 7.546.840,00  
702.90 Transferències finalistes de l'Estat. Àrea Educació i Formació Professional MRR 86.781.398,00  
 Noves polítiques públiques per a un mercat de treball dinàmic, resilient i inclusiu 7 S8752 15.605.752,00  
  
  
València, 6 de juliol de 2022.- El sotssecretari de la Conselleria d'Hisenda i Model Econòmic (p. d., R 08.06.22, DOGV 9360): Daniel González Serisola.